open-index/open-wikipedia-markdown huggingface dataset:
Piava

**Piava** () je rieka na severe Talianska v regióne Benátsko blízko hraníc s Rakúskom. 

Pramení v Karnských Alpách na svahoch Monte Peralba vo výške  a po 220 kilometroch ústi do Benátskeho zálivu. 

Má snehovo-dažďový režim s maximálnymi prietokmi na konci jari. Priemerným prietokom /s sa zaraďuje medzi stredne veľké rieky. Vodná doprava je možná pre menšie lode do vzdialenosti  od ústia. 

Preteká mestami Belluno a San Donà di Piave. Piava je spájaná s prudkými bojmi počas prvej svetovej vojny na fronte, ktorý ležal priamo na toku a oddeľoval Rakúsko-Uhorsko a Taliansko.

## Iné projekty

## Zdroj

Kategória:Rieky v Taliansku
Kategória:Úmorie Jadranského mora
Polka

**Polka** môže byť:
* tanec v dvojštvrťovom takte alebo hudobná skladba v tomto rytme, pozri polka (hudba)
* hovorovo: polovica
* ľudovo: pôľka (t.j. egreš alebo druh hrušky)
* v obuvníctve: polovica silnej hrubej hovädzej kože
* nárečovo: 
** klietka metrového dreva, pozrie klietka a drevo
** sud s obsahom 50 litrov, pozri polka (sud)
** malý kolovrat
* *ako oblečenie alebo látka*:
**zástera
**typ vyšívanej zástery ako časť ženského (svadobného) odevu, pozri polka (svadobná zástera)
** podlhovastá šatka na hlavu, pozri šatka
** druh opásanej bielej tkaniny ako časť ženského zemianskeho odevu, pozri polka (zemiansky odev)
** nárečovo: 
*** kratšia sukňa
*** jedna z piatich častí spodnej sukne, pozri pod spodná sukňa
** ľudový názov určitých typov plachty, konkrétne a) plachta na nosenie dieťaťa na rukách či na chrbte, b) plachtová časť kolísky, c) plachta ušitá z polovičnej šírky plátna, pozri plachta
* názov časti obce:
** časť obce Vápenná v okrese Jeseník, pozri Polka (Vápenná)
** časť obce Horní Vltavice v okrese Prachatice, pozri Polka (Horní Vltavice)
*priezvisko, napr.:
** Ladislav Polka – poslanec NR SR

## Zdroje
Quartier Saint-Thomas-d’Aquin

thumb|upright=1.2|Kostol Saint-Thomas-d'Aquin
**Quartier Saint-Thomas-d'Aquin** (*štvrť [[Tomáš Akvinský|Svätého Tomáša Akvinského]]*) je 25. štvrť v Paríži, ktorá je súčasťou 7. obvodu. 

Má rozlohu 82,7 ha a ohraničujú ju ulice Rue des Saints-Pères na východe, Rue de Sèvres na juhovýchode, Rue Vaneau na juhozápade, Rue Bellechasse na západe a rieka Seina na severe.

Štvrť bola pomenovaná podľa kostola Saint-Thomas-d'Aquin.

## Vývoj počtu obyvateľov

## Externé odkazy
* Štatistika o 7. parížskom obvode (formát pdf)

## Zdroj

Kategória:7. obvod (Paríž)
Kategória:Parížske administratívne štvrte
Quartier des Invalides

thumb|upright=1.2|Invalidovňa a okolie
**Quartier des Invalides** (*štvrť Invalidovňa*) je 26. štvrť v Paríži, ktorá je súčasťou 7. obvodu. 

Má rozlohu 107,4 ha a ohraničujú ju ulice Rue Bellechasse a Rue Vaneau na východe, Rue de Babylone, Boulevard des Invalides a Avenue de Tourville na juhu, Boulevard de la Tour-Maubourg na západe a rieka Seina na severe.

Štvrť bola pomenovaná podľa parížskej Invalidovne.

## Vývoj počtu obyvateľov

## Externé odkazy
* Štatistika o 7. parížskom obvode (formát pdf)

## Zdroj

Kategória:7. obvod (Paríž)
Kategória:Parížske administratívne štvrte
Sonar

**Sonar** (z anglického **SO**und **N**avigation **A**nd **R**anging - zvuková navigácia a zameriavanie) je zariadenie na princípe radaru, ktoré namiesto rádiových vĺn používa ultrazvuk.

Používa sa predovšetkým pod vodou (ponorka), pretože rádiové vlny majú pod vodou výrazne menší dosah než na súši a zvuk je naopak väčší. Veľmi významné použitie sonarov je aj v zdravotníctve, kde sa používa ako jedna z najneinvazívnejších vyšetrovacích metód. Zdravotnícke sonografy sa používajú v rádiológii, gynekológii, pôrodníctve, v internom lekárstve a ďalších odboroch.

Prírodnou verziou sonaru je echolokácia netopierov a veľrýb.

## História
Prvé pasívne zariadenie na princípe sonaru vynašiel angličan Lewis Nixon roku 1906. Aktívny sonar vynašiel v roku 1915 francúzsky fyzik Paul Langevin.

## Pozri aj
* Radar
* Echolokácia
* Hydrofón

## Zdroj

Kategória:Elektrotechnika
Kategória:Meracie prístroje
Polka (Horní Vltavice)

**Polka** () je zaniknutá osada v okrese Prachatice, 3,5 km západne od Hornej Vltavice na sútoku Poleckého potoka s Vltavou, v nadmorskej výške 830 m. Dnes patrí k obci Horní Vltavice.

## Názov
Český názov je používaný od roku 1921, osada ho získala podľa potoka. Tomu sa hovorilo Polka, pretože pri delení vimperského panstva v roku 1531 tvoril rozhranie – pólku (polovičku).

Nemecký názov je odvodený od slova Elend = bieda, núdza.

## Dejiny
Polka vznikla ako drevárska osada v roku 1730. V roku 1910 tam bolo 22 domov a 162 obyvateľov – všetci nemeckej národnosti. Vo vtedajšej obci bola škola (postavená v roku 1820), zájazdný hostinec, hámor a píla. Po druhej svetovej vojne a vysídlení nemeckých obyvateľov prišli do Polky noví osadníci, čoskoro však obec opustili. V roku 1950 bola vyrabovaná bývalá škola (dva roky predtým bola dokončená nákladná oprava) a hostinec.

## Súčasnosť
V Polke sa dochovala jediná budova – "Krausov statok". Zbožnosť bývalých obyvateľov pripomína božia muka v mieste, kde stál hostinec, ďalšie božie muky boli v roku 2000 obnovené Správou NP Šumava medzi dvomi jaseňmi na západnom okraji osady, pod nimi bol tiež obnovený kríž a veľký kamenný kríž stojí pri Krausovom statku.

## Externé odkazy
* Polka na webe "Zaniklé obce"

## Zdroj

Kategória:Dediny okresu Prachatice
Opel Sintra

right|thumb|230px|Opel Sintra zozadu
**Opel Sintra** je veľký MPV automobil vyrábaný automobilkou General Motors pre európske trhy (v Spojenom kráľovstve pod názvom **[[Vauxhall Motors|Vauxhall]] Sintra**) v rokoch 1996 až 1999. Vyrábal sa z motormi objemu 2,2 L (naftový a benzínový) a 3,0 L V6 (benzínový). Tento automobil si získal veľkú popularitu v Nemecku a v krajinách Beneluxu.

Priemerná spotreba paliva bola od 7,2 do 9,8 l na 100 km, v závislosti od verzie motora. Opel Sintra je európskym variantom automobilu Chevrolet Venture, ktorý je tiež vyrábaný v Spojených štátoch

## Výbava
Jeho výbavou je ABS, centrálne zamykanie, delené sedadlá, elektrické zrkadlá, elektrické ovládanie okien, klimatizácia, 4 airbagy, rádio s CD prehrávačom, strešné okno, posilňovač riadenia, halogénové svetlomety, tónované predné sklo, hagusy.

## Špecifikácie

## Referencie

## Iné projekty

Sintra
Kategória:Dodávkové automobily
Nemocnice na kraji města

***Nemocnice na kraji města*** (po slovensky *Nemocnica na okraji mesta*) je úspešný česko-slovenský televízny seriál režiséra Jaroslava Dudka podľa scenára Jaroslava Dietla. Hlavnú postavu hrá slovenský herec Ladislav Chudík, stvárňujúci primára Sovu, významné sú aj postavy Arnošta Blažeja (Josef Abrhám), Dr. Štrosmajera (Miloš Kopecký) či vrchnej sestry Marty Pěnkavovej (Iva Janžurová).

## Nakrúcanie
Nakrúcanie seriálu začalo už v roku 1976 s Karlom Högerom v hlavnej postave primára Sovu, ktorý však počas nakrúcania (v roku 1977) náhle zomrel. Úspešne ho nahradil Ladislav Chudík.

## Vysielanie
Premiéra 1. série s 13 dielmi bola odvysielaná 5. novembra 1978 a po veľkom úspechu v Česko-Slovensku i v Nemecku, bola v roku 1981 na žiadosť práve nemeckej televízie natočená séria ďalších 7 dielov. 

## Časti
### 1. séria
# *Výročí* - Výročie
# *Strach* - Strach
# *Spor* - Spor
# *Loket* - Lakeť
# *Rozvod* - Rozvod
# *Únos* - Únos
# *Ema* - Ema
# *Hnízdo* - Hniezdo
# *Odchod* - Odchod
# *Nástup* - Nástup
# *Smíření* - Zmierenie
# *Srážka* - Zrážka
# *Setkání* - Stretnutie

### 2. séria
# *Reoperace* - Reoperácia
# *Gravidita* - Tehotenstvo
# *Zánět* - Zápal
# *Punkce* - Punkcia
# *Oponentura* - Oponentúra
# *Procento hnisavých komplikací* - Percento hnisavých komplikácií
# *Odečítání* - Odpočítavanie

V poslednom dieli 2. série môžeme vidieť, že niektoré postavy zostali tak ako boli na začiatku, napr. MUDr. Čeňková.

## Pozri aj
* *[[Nemocnice na kraji města po dvaceti letech]]* - 13-dielne pokračovanie z roku 2003
* *[[Nemocnice na kraji města - Nové osudy]]* - ďalšie 13-dielne pokračovanie z roku 2008
* *[[Nemocnice na pokraji zkázy]]* - 3-dielna paródia z roku 1999

## Externé odkazy
* 
* 

Kategória:Česko-slovenské televízne seriály
Kategória:Dramatické televízne seriály
Kategória:Televízne seriály z roku 1978
Quartier de l’École-Militaire

[thumb|upright=1.2|Pohľad z [Eiffelova veža|Eiffelovej veže na školu, za ktorou sa rozkladá štvrť]]
**Quartier de l'École-Militaire** (*štvrť Vojenská škola*) je 27. štvrť v Paríži, ktorá je súčasťou 7. obvodu. 

Má veľmi nepravidelný pôdorys a rozlohu 80,8 ha. Ohraničujú ju ulice Avenue de Saxe a Avenue de Ségur na juhu, Avenue de Suffren na juhozápade, námestie Place Joffre na severozápade, Avenue de Tourville, Boulevard des Invalides a Rue de Babylone na severe, Rue Vaneau na východe a Rue de Sèvres na juhovýchode.

Štvrť nesie meno vojenskej akadémie École-Militaire.

## Vývoj počtu obyvateľov

## Externé odkazy
* Štatistika o 7. parížskom obvode (formát pdf)

## Zdroj

Kategória:7. obvod (Paríž)
Kategória:Parížske administratívne štvrte
Quartier des Champs-Élysées

thumb|upright=1.3|Avenue des Champs-Élysées a vpravo rovnomenná štvrť
**Quartier des Champs-Élysées** (*štvrť Elyzejské polia*) je 29. štvrť v Paríži, ktorá je súčasťou 8. obvodu. 

Má rozlohu 114,1 ha, avšak značnú časť (48 ha) zaberajú verejné priestranstvá - široké ulice a rozľahlé námestie Place de la Concorde. Štvrť vymedzuje na juhu rieka Seina, na západe Avenue Marceau, na severe Avenue des Champs-Élysées a Avenue Gabriel a na východe Place de la Concorde

Štvrť bola pomenovaná po významnej Avenue des Champs-Élysées, ktorá tvorí jej severnú hranicu. V hornej časti ulice od Arc de Triomphe de l’Étoile až ku križovatke Rond-Point des Champs-Élysées preto patrí južná strana (domy s nepárnymi číslami) do tejto štvrte, a rovnako tak celá dolná časť ulice i s priľahlým parkom až k *Place de la Concorde*.

## Vývoj počtu obyvateľov

## Externé odkazy
* Štatistika o 8. parížskom obvode (formát pdf)

## Zdroj

Kategória:8. obvod (Paríž)
Kategória:Parížske administratívne štvrte
Quartier du Faubourg-du-Roule

thumb|upright=1.1|Kostol Saint-Philippe-du-Roule
**Quartier du Faubourg-du-Roule** (*štvrť Predmestie Roule*) je 30. štvrť v Paríži, ktorá je súčasťou 8. obvodu. 

Má rozlohu 79,6 ha a ohraničujú ju ulice Avenue des Champs-Élysées na juhu, Avenue de Wagram na západe, Boulevard de Courcelles na severe, Rue de Courcelles na severovýchode a krátke úseky ulíc Rue La Boétie, Rue du Faubourg-Saint-Honoré, Rue Jean Mermoz, Rue Rabelais a Avenue Matignon na východe.

Štvrť bola pomenovaná podľa bývalého predmestia Roule, ktoré sa v miestach rozkladalo. Jeho názov sa objavuje i v označení kostola Saint-Philippe-du-Roule.

## Vývoj počtu obyvateľov

## Externé odkazy
* Štatistika o 8. parížskom obvode (formát pdf)

## Zdroj

Kategória:8. obvod (Paríž)
Kategória:Parížske administratívne štvrte
Quartier de la Madeleine

thumb|upright=1.1|Kostol Madeleine
**Quartier de la Madeleine** (*čtvrť Madeleine*) je 31. štvrť v Paríži, ktorá je súčasťou 8. obvodu. 

Má rozlohu 76,1 ha a je vymedzená Place de la Concorde a Avenue Gabriel na juhu, krátkymi úsekmi ulíc Avenue Matignon, Rue Rabelais, Rue Jean Mermoz a Rue du Faubourg-Saint-Honoré na západe, Rue La Boétie a Rue Pépinière a Rue Saint-Lazare na severe a ulicami Rue du Havre, Rue Tronchet a Rue Vignon na východe.

Štvrť nesie meno kostola Madeleine.

## Vývoj počtu obyvateľov

## Externé odkazy
* Štatistika o 8. parížskom obvode (formát pdf)

## Zdroj

Kategória:8. obvod (Paríž)
Kategória:Parížske administratívne štvrte
Quartier de l’Europe

thumb|upright=1.4|Place Europe

**Quartier de l'Europe** (*štvrť Európa*) je 32. štvrť v Paríži, ktorá je súčasťou 8. obvodu. 

Má rozlohu 118,3 ha a ohraničujú ju ulice Rue La Boétie, Rue Pépinière a Rue Saint-Lazare na juhu, Rue de Courcelles na západe, Boulevard de Courcelles a Boulevard des Batignolles na severe a Rue d'Amsterdam na východe.

Štvrť získala svoje meno *[[Európa]]* podľa námestia Place Europe.

## Dejiny
Túto štvrť založili švédsky bankár Jonas Hagerman a Sylvain Mignon, zámočník kráľa Karola X., ktorí v roku 1826 zakúpili miestne rašelinisko a močiare a postavali tu obytnú štvrť. Výstavba budov bola dokončená okolo roku 1865. Stredom štvrte sa stalo námestie *Place Europe*, z ktorého vychádzali ulice pomenované po významných európskych mestách, neskôr sa objavili i mimoeurópske názvy.

## Vývoj počtu obyvateľov

## Ulice vo štvrti pomenované po mestách
* rue d'Amsterdam
* rue d'Athènes
* rue de Berne
* rue de Bruxelles
* rue de Budapest
* rue de Bucarest
* rue de Constantinople
* rue de Copenhague
* rue d'Édimbourg
* rue de Florence
* rue de Liège (predtým rue de Berlin)
* rue de Lisbonne
* rue de Londres
* rue de Madrid
* rue de Milan
* rue de Messine
* rue de Moscou
* rue de Naples
* rue de Rome
* rue de Parme
* rue de Saint-Pétersbourg
* rue de Stockholm
* rue de Téhéran
* rue de Turin
* rue de Vienne

## Externé odkazy
* Štatistika o 8. parížskom obvode (formát pdf)

## Zdroj

Kategória:8. obvod (Paríž)
Kategória:Parížske administratívne štvrte
Quartier Saint-Georges

thumb|upright=1.1|Place Saint-Georges

**Quartier Saint-Georges** (*štvrť [[Svätý Juraj|Svätého Juraja]]*) je 33. štvrť v Paríži, ktorá je súčasťou 9. obvodu. 

Má rozlohu 71,7 ha a ohraničujú ju ulice Rue Saint-Lazare na juhu, Rue d'Amsterdam na západe, Boulevard de Clichy na severe a Rue des Martyrs na východe.

Štvrť bola pomenovaná podľa ulice Rue Saint-Georges a námestia Place Saint-Georges.

## Vývoj počtu obyvateľov

## Externé odkazy
* Štatistika o 9. parížskom obvode (formát pdf)

## Zdroj

Kategória:9. obvod (Paríž)
Kategória:Parížske administratívne štvrte
Quartier de la Chaussée-d’Antin

[thumb|upright=1.0|Pohľad na ''Rue de la Chaussée-d'Antin'' z veže kostola [Sainte-Trinité de Paris]]

**Quartier de la Chaussée-d'Antin** (*štvrť Chaussée-d'Antin*) je 34. štvrť v Paríži, ktorá je súčasťou 9. obvodu. 

Má rozlohu 54,3 ha a ohraničujú ju ulice Rue Saint-Lazare na severe, Rue Fléchier a Rue Laffitte na východe, bulvármi Italiens a Capucines na juhu a ulice Rue du Havre, Rue Tronchet a Rue Vignon na západe.

Štvrť bola pomenovaná podľa ulice Rue de la Chaussée-d'Antin, ktorá prechádza jej stredom. Názov ulice možno preložiť ako *Antinove poschodie*. Tento neobvýkly náziv vznikol tým, že miestna oblasť bola močaristá a tak bolo cestu nutné zvýšiť „*o poschodie*“. V ulici mal neskôr palác Louis Antoine de Pardaillan de Gondrin, vojvoda d’Antin (1665-1736), syn markízy de Montespan a dozorca kráľovských stavieb, ktorý dal ulici druhú časť mena.

## Vývoj počtu obyvateľov

## Externé odkazy
* Štatistika o 9. parížskom obvode (formát pdf)

## Zdroj

Kategória:9. obvod (Paríž)
Kategória:Parížske administratívne štvrte
Quartier Saint-Vincent-de-Paul

thumb|upright=1.2|Kostol Saint-Vincent-de-Paul

**Quartier Saint-Vincent-de-Paul** (*štvrť Svätého [[Vincent de Paul|Vincenta de Paul]]*) je 37. štvrť v Paríži, ktorá je súčasťou 10. obvodu. 

Má rozlohu 92,7 ha a celú štvrtinu plochy zaberajú železničné stavby a koľajnice. V štvrti sa nachádzajú dve významné parížske nádražia - Východné a Severné. Jej hranice tvoria ulice *Rue de Chabrol* na juhu, Rue du Faubourg Poissonnière na západe, Boulevard de la Chapelle na severe a Rue du Faubourg Saint-Martin na východe.

Štvrť bola pomenovaná podľa kostola Saint-Vincent-de-Paul.

## Vývoj počtu obyvateľov

## Externé odkazy
* Štatistika o 10. parížskom obvode (formát pdf)

## Zdroj

Kategória:10. obvod (Paríž)
Kategória:Parížske administratívne štvrte
Quartier du Gros-Caillou

thumb|upright=1.2|Kostol Saint-Pierre-du-Gros-Caillou

**Quartier du Gros-Caillou** (*štvrť Gros Caillou*) je 28. štvrť v Paríži, ktorá je súčasťou 7. obvodu. 

Má rozlohu 138,2 ha, avšak značnú časť plochy zaberá park Champ-de-Mars, kde stojí Eiffelova veža. Štvrť vymedzuje na severe a severozápade rieka Seina, na juhozápade Avenue de Suffren, na juhu námestie Place Joffre a Avenue de Tourville a na východe Boulevard de la Tour-Maubourg.

Štvrť bola pomenovaná podľa kostola Saint-Pierre-du-Gros-Caillou v ulici Rue Saint-Dominique.

## Vývoj počtu obyvateľov

## Externé odkazy
* Štatistika o 7. parížskom obvode (formát pdf)

## Zdroj

Kategória:7. obvod (Paríž)
Kategória:Parížske administratívne štvrte
Quartier de la Porte-Saint-Denis

thumb|upright=0.9|Porte Saint-Denis
**Quartier de la Porte-Saint-Denis** (*štvrť Brána [[Saint-Denis]]*) je 38. štvrť v Paríži, ktorá je súčasťou 10. obvodu. 

Má rozlohu 47,2 ha a ohraničujú ju ulice Boulevard de Bonne-Nouvelle a Boulevard Saint-Denis na juhu, Rue du Faubourg-Poissonnière na západe, Rue de Chabrol na severe a Boulevard de Strasbourg na východe.

Štvrť bola pomenovaná podľa Brány Saint-Denis.

## Vývoj počtu obyvateľov

## Externé odkazy
* Štatistika o 10. parížskom obvode (formát pdf)

## Zdroj

Kategória:10. obvod (Paríž)
Kategória:Parížske administratívne štvrte
Quartier de la Porte-Saint-Martin

thumb|upright=1.1|Porte Saint-Martin
**Quartier de la Porte-Saint-Martin** (*štvrť Brána [[Martin Tourský|sv. Martina]]*) je 39. štvrť v Paríži, ktorá je súčasťou 10. obvodu.

Má rozlohu  a ohraničujú ju ulice Boulevard Saint-Denis a Boulevard Saint-Martin na juhu, Boulevard de Strasbourg na západe, Rue des Récollets na severe, Rue Bichat na severovýchode a Rue du Faubourg-du-Temple na juhovýchode.

Štvrť bola pomenovaná podľa brány Saint-Martin.

## Vývoj počtu obyvateľov

## Externé odkazy
* Štatistika o 10. parížskom obvode (formát pdf)

## Zdroj

Kategória:10. obvod (Paríž)
Kategória:Parížske administratívne štvrte
Quartier de la Folie-Méricourt

thumb|upright=1.2|Rue Oberkampf tvorí južnú hranicu štvrte (domy vľavo)
**Quartier de la Folie-Méricourt** (*štvrť Folie-Méricourt*) je 41. štvrť v Paríži, ktorá je súčasťou 11. obvodu.

Má rozlohu  a ohraničujú ju ulice Rue Oberkampf na juhu, Boulevard du Temple na západe, Rue du Faubourg-du-Temple na severe a Boulevard de Belleville na východe.

## Dejiny
Štvrť sa nachádza južne od vrchu Belleville, čo je bývalé parížske predmestie. Až do konca 17. storočia ležala oblasť za hranicami mestských hradieb a tak si veľmi dlho udržala vidiecky charakter. Premena štvrte začala okolo roku 1830 pri priemyslovom rozvoji severnej časti Paríža a jeho rýchlej urbanizácii. Táto štvrť zostala trochu stranou stavebných úprav, ktoré vykonával barón Haussmann. V štvrti bolo veľa remeselníkov a robotnícky charakter si štvrť udržala.

## Vývoj počtu obyvateľov

## Externé odkazy
* Štatistika o 11. parížskom obvode (formát pdf)

## Zdroj

Kategória:11. obvod (Paríž)
Kategória:Parížske administratívne štvrte
Quartier Saint-Ambroise

thumb|Kostol Saint-Ambroise
**Quartier Saint-Ambroise** (*štvrť [[Ambrosius Milánsky|svätého Ambrosia]]*) je 42. štvrť v Paríži, ktorá je súčasťou 11. obvodu. 

Má rozlohu 83,8 ha a ohraničujú ju ulice Rue du Chemin-Vert na juhu, Boulevard des Filles-du-Calvaire a Boulevard Beaumarchais na západe, Rue Oberkampf na severe a Boulevard de Ménilmontant na východe.

Štvrť bola pomenovaná podľa kostola sv. Ambrosia, ktorý sa tu nachádza.

## Vývoj počtu obyvateľov

## Externé odkazy
* Štatistika o 11. parížskom obvode (formát pdf)

## Zdroj

Kategória:11. obvod (Paríž)
Kategória:Parížske administratívne štvrte
Signum (matematika)

náhľad|Funkcia signum
**Signum** je v matematike funkcia, zobrazenie z reálnych čísel do reálnych čísel, ktoré z daného čísla (argumentu) extrahuje jeho znamienko podľa predpisu 

: \sgn(x) = \begin{cases}
-1 & \text{ak } x  0. \end{cases}
Alternatívny zápis funkcie signum pomocou Iversonovych zátvoriek je    

:\sgn(x) = [x > 0] - [x .

Je to nelineárna reálna funkcia reálnej premennej. Má jeden bod nespojitosti a to nulu. Pre  x\not=0 ju možno zapísať aj vo forme  \sgn(x)=\frac{x}.

Kategória:Funkcie
Quartier Sainte-Marguerite

thumb|upright=1.0|Kostol Sainte-Marguerite
**Quartier Sainte-Marguerite** (*štvrť [[Svätá Margaréta z Antiochie|svätej Margaréty]]*) je 44. štvrť v Paríži, ktorá je súčasťou 11. obvodu. 

Má rozlohu 93 ha a tvar trojuholníka, ktorého strany tvoria ulice Rue du Faubourg-Saint-Antoine na juhu, Rue de Charonne na severe a Boulevard de Charonne na východe.

Štvrť nesie meno miestneho kostola svätej Margaréty.

## Vývoj počtu obyvateľov

## Externé odkazy
* Štatistika o 11. parížskom obvode (formát pdf)

## Zdroj

Kategória:11. obvod (Paríž)
Kategória:Parížske administratívne štvrte
Quartier de Picpus

thumb|upright=1.1|Kaplnka na cintoríne Picpus

**Quartier de Picpus** (*štvrť Picpus*) je 46. štvrť v Paríži, ktorá je súčasťou 12. obvodu. 

Má rozlohu 186,3 ha a jej hranice tvorí Bois de Vincennes na juhu a ulice Rue de Charenton na juhozápade, Rue Chaligny na západe, Rue du Faubourg-Saint-Antoine na severe a Rue de Picpus a Boulevard de Picpus na východe.

Z administratívneho hľadiska je Bois de Vincennes rozdelený medzi štvrť Bel-Air (severná časť) a štvrť Picpus (južná časť), avšak jeho 995 hektárov sa nezapočítava do rozlohy oboch štvrtí. Park bol k 12. obvodu pripojený v roku 1929.

## Dejiny
Štvrť Picpus a susedná štvrť Bel-Air boli pôvodne súčasťou susedného mesta Saint-Mandé. Po výstavbe hradieb okolo Paríža dokončenej v roku 1844 sa ocitli vo vnútri opevnenia. V roku 1860 boli pripojené k Parížu ako jej súčasť, lebo hradby sa stali oficiálnou hranicou mesta.

Meno štvrte bolo odvodené od pomiestneho mena *Piquepusse*.

## Vývoj počtu obyvateľov

## Externé odkazy
* Štatistika o 12. parížskom obvode (formát pdf)

## Zdroj

Kategória:12. obvod (Paríž)
Kategória:Parížske administratívne štvrte
Quartier de la Salpêtrière

thumb|upright=1.1|Hôpital de la Salpêtrière

**Quartier de la Salpêtrière** (*štvrť Salpêtrière*) je 49. štvrť v Paríži, ktorá je súčasťou 13. obvodu. 

Má rozlohu 118,2 ha a ohraničujú ju Boulevard Vincent-Auriol na juhu, Avenue des Gobelins na západe, Boulevard Saint-Marcel a Boulevard de l'Hôpital na severe a rieka Seina na východe.

Štvrť bola pomenovaná podľa nemocnice Hôpital de la Salpêtrière, ktorú založil Ľudovít XIV. v roku 1656 prestavbou pôvodnej rovnomennej zbrojnice. Nemocničný areál zaberá plnú tretinu rozlohy štvrte.

## Vývoj počtu obyvateľov

## Externé odkazy
* Štatistika o 13. parížskom obvode (formát pdf)

## Zdroj

Kategória:Parížske administratívne štvrte
Quartier de Croulebarbe

thumb|upright=1.1|Ulica ''Rue Croulebarbe''

**Quartier de Croulebarbe** (*štvrť Croulebarbe*) je 52. štvrť v Paríži, ktorá je súčasťou 13. obvodu. 

Má rozlohu 69,2 ha a ohraničujú ju ulice Boulevard Auguste-Blanqui na juhu, Rue de la Santé na západe, Boulevard de Port-Royal na severe a Avenue des Gobelins na východe.

## Názov
Meno štvrte je odvodené od názvu ulice Rue Croulebarbe prechádzajúcej jej stredom. Croulebarbe bol pôvodne názov starého mlyna, ktorý sa tak nazýval po svojom zakladateľovi. Mlyn sa nachádzal na brehu rieky Bièvry a bol zrušený v roku 1912. Okolo vznikla neskôr malá osada Croulebarbe.

## Dejiny
V dobe galo-rímskom týmto územím (v úrovni dnešných ulíc *Rue Mouffetard*, *Avenue des Gobelins* a *Avenue de Choisy*) prechádzala stará cesta do miest Melun, a Sens.

Osada Croulebarbe patrila k mestu Gentilly. Obyvatelia sa živili ako tkáči, farbiari a garbiari, v okolí sa nachádzali vinohrady a lúky, na juhu lomy na vápenec.

Po pripojení k Paríži v roku 1860 získala štvrť svoj súčasný urbanistický vzhľad, za ktorý vďačí barónovi Haussmannovi.

## Vývoj počtu obyvateľov

## Externé odkazy
* Štatistika o 13. parížskom obvode (formát pdf)

## Zdroj

Kategória:Parížske administratívne štvrte
Quartier Saint-Lambert

thumb|upright=1.1|Kostol Saint-Lambert de Vaugirard

**Quartier Saint-Lambert** (*štvrť svätého Lamberta*) je 57. štvrť v Paríži, ktorá je súčasťou 15. obvodu. 

Má rozlohu 283,1 ha a ohraničujú ju ulice Boulevard périphérique na juhu, Rue de la Porte d'Issy, Boulevard Victor, Rue Lecoubre a Rue de la Croix Nivert na západe, Rue Mademoiselle, Rue Cambronne a Rue de la Procession na severe a Rue Vercingétorix na východe.

## Dejiny
Štvrť Saint-Lambert sa nachádza na území bývalej dediny Vaugirard. V tejto oblasti sa nachádzali vinohrady a tiež kameňolomy, kde sa získaval stavebný kameň pre stavby v Paríži. V roku 1860 bola dedina Vaugirard pripojená k Paríži.

Štvrť bola pomenovaná podľa kostola Saint-Lambert de Vaugirard zasväteného biskupovi svätému Lambertovi (okolo 635-705).

## Vývoj počtu obyvateľov

## Externé odkazy
* Štatistika o 15. parížskom obvode (formát pdf)

## Zdroj

Kategória:15. obvod (Paríž)
Kategória:Parížske administratívne štvrte
Quartier d’Auteuil

thumb|upright=1.0|Kostol Notre-Dame d'Auteuil

**Quartier d’Auteuil** (*štvrť Auteuil*) je 61. štvrť v Paríži, ktorá je súčasťou 16. obvodu. 

Má rozlohu 303 ha a ohraničujú ju Boulevard périphérique na juhu a na západe, Rue de l'Assomption a Rue de Boulainvilliers na severe a rieka Seina na východe.

## Dejiny
V roku 1109 sa majiteľom miestneho panstva stal parížsky kláštor sv. Geneviève. V jeho majetku zostala dedina až do Veľkej francúzskej revolúcie, kedy sa z nej v roku 1790 stala samostatná obec Auteuil. V rokoch 1840 - 1845 pri stavbe nových mestských hradieb došlo k rozdeleniu územia Auteuil na dve časti. Od 1. januára 1860 sa časť obce vo vnútri hradieb stala súčasťou Paríža a zostávajúca, oveľa menšia časť bola pripojená k mestu Boulogne-Billancourt. Dnešná štvrť tak nesie názov zaniknutej obce.

## Vývoj počtu obyvateľov

## Externé odkazy
* Štatistika o 16. parížskom obvode (formát pdf)

## Zdroj

Kategória:16. obvod (Paríž)
Kategória:Parížske administratívne štvrte
Quartier de Chaillot

**Quartier de Chaillot** (*štvrť Chaillot*) je 64. štvrť v Paríži, ktorá je súčasťou 16. obvodu. 

Má nepravidelný pôdorys a rozlohu 142,4 ha. Jej hranicami sú rieka Seina juhovýchode, Palais de Chaillot na juhozápade, Avenue Raymond Poincaré na západe, Avenue de la Grande Armée na severe a Avenue Marceau na východe.

Štvrť bola pomenovaná podľa parížskeho predmestia Chaillot, ktoré bolo v roku 1860 pripojené k Paríži.

## Vývoj počtu obyvateľov

## Externé odkazy
* Štatistika o 16. parížskom obvode (formát pdf)

## Zdroj

Kategória:16. obvod (Paríž)
Kategória:Parížske administratívne štvrte
Quartier des Grandes-Carrières

thumb|upright=1.1|Kostol Sainte-Geneviève des Grandes Carrières

**Quartier des Grandes-Carrières** (*štvrť Veľkých lomov*) je 69. štvrť v Paríži, ktorá je súčasťou 18. obvodu. 

Má rozlohu 190,6 ha a ohraničujú ju ulice Boulevard de Clichy na juhu, Avenue de Clichy a Avenue de Saint-Ouen na západe, Boulevard périphérique na severe a pás ulíc Avenue de la Porte de Clignancourt, *Rue du Ruisseau*, *Rue des Saules*, Rue des Abbesses a *Rue Houdon* na východe.

Štvrť nesie svoje meno podľa starých lomov na sadrovec, ktoré sa v stredoveku nachádzali na úpätí vrchu Montmartre.

## Vývoj počtu obyvateľov

## Externé odkazy
* Štatistika o 18. parížskom obvode (formát pdf)

## Zdroj

Kategória:18. obvod (Paríž)
Kategória:Parížske administratívne štvrte
Quartier de la Muette

[thumb|upright=1.2|Pohľad na štvrť z [Eiffelova veža|Eiffelovej veže]]
**Quartier de la Muette** (*štvrť Muette*) je 62. štvrť v Paríži, ktorá je súčasťou 16. obvodu. 

Má rozlohu 203,7 ha a ohraničujú ju rieka Seina na východe, ulice Rue de l'Assomption a Rue de Boulainvilliers na juhu, Bois de Boulogne a Boulevard périphérique na západe, Avenue Georges Mandel a Avenue Henri Martin na severe.

Štvrť bola pomenovaná podľa starého zámku. Pôvodný stredoveký hrad bol prestavaný za Karola IX. a neskôr rozšírený Ľudovítom XV. Zámok bol zborený po 1. svetovej vojne. V rokoch 1921-1922 si dal barón Henri de Rothschild postaviť rovnomenný zámok, ktorý je od roku 1948 sídlom Organizácie pre hospodársku spoluprácu a rozvoj.

„*Muette*“ síce znamená vo francúzštine nemý, avšak pôvod mena zámku je nejasný. Môže pochádzať zo slova „*meute*“ (= svorka psov), ktoré sa používali pre lov v Bois de Boulogne. Druhá možnosť je zo slova „*mue*“ (= zhodené parohy), lebo v loveckom zámočku sa za Karola IX. ukladalo parožie jeleňov.

## Vývoj počtu obyvateľov

## Externé odkazy
* Štatistika o 16. parížskom obvode (formát pdf)

## Zdroj

Kategória:16. obvod (Paríž)
Kategória:Parížske administratívne štvrte
Quartier de Clignancourt

thumb|upright=1.1|Kostol Notre-Dame de Clignancourt

**Quartier de Clignancourt** (*štvrť Clignancourt*) je 70. štvrť v Paríži, ktorá je súčasťou 18. obvodu. 

Má rozlohu 165,3 ha a ohraničujú ju ulice Boulevard de Rochechouart na juhu, pás ulíc Avenue de la Porte de Clignancourt, *Rue du Ruisseau*, *Rue des Saules*, Rue des Abbesses a *Rue Houdon* na západe, Boulevard périphérique na severe a *Rue des Poissonniers* na východe.

Štvrť bola pomenovaná podľa dediny Clignancourt, ktorá sa kedysi nachádzala za hranicami Paríža. Jej názov je pravdepodobne odvodený od stredovekého majiteľa menom Cleninus.

## Dejiny
Dedina vznikla na severných svahoch kopca Montmartre a rozkladala sa postupne až k Saint-Ouen. Clignancourt je zmieňovaný už v 13. storočí. Boli tu vinohrady, čerešňové sady a pestovalo sa tu obilie. V 14. storočí dedina patrila k opátstvu Saint-Denis a neskôr bola postupne v majetku rôznych parížskych mešťanov. Toto panstvo kúpil v roku 1569 Jacques Ligier, pokladník kardinála de Bourbon a zriadil tu kaplnku Najsvätejšej Trojice. Tejto rodine patrila dedina do roku 1666, kedy ju získal ženský kláštor na Montmartri. V roku 1860 sa Clgnancourt stal súčasťou Paríža.

## Vývoj počtu obyvateľov

## Iné projekty

## Externé odkazy
* Štatistika o 18. parížskom obvode (formát pdf)

## Zdroj

Kategória:18. obvod (Paríž)
Kategória:Parížske administratívne štvrte
Quartier de la Villette

thumb|upright=1.1|Bassin de la Villette

**Quartier de la Villette** (*štvrť La Villette*) je 73. štvrť v Paríži, ktorá je súčasťou 19. obvodu. 

Má nepravidelný pôdorys a rozlohu 128,6 ha. Jej hranicami sú ulice Rue de l'Ourcq na severovýchode, Rue de Meaux a Avenue Jean-Jaurès na juhovýchode, Boulevard de la Villette na juhozápade a Rue d'Aubervilliers na západe.

## Dejiny
Štvrť nesie meno bývalej dediny La Villette, ktorá sa v týchto miestach rozkladala a ktorá bola v roku 1860 pripojená k Parížu. Dedina ležala pri ceste z Paríža do Flámska. Pôvodne sa skladala z dvoch častí (La Grande Villette a La Petite Villette). Prevažujúcim obyvateľstvom boli robotníci, ktorí tu pracovali v početných továrniach a tiež v rozsiahlych jatkách.

## Vývoj počtu obyvateľov

## Iné projekty

## Externé odkazy
* Štatistika o 19. parížskom obvode (formát pdf)

## Zdroj

Kategória:19. obvod (Paríž)
Kategória:Parížske administratívne štvrte
Quartier de Charonne

thumb|upright=1.1|Kostol Saint-Germain de Charonne

**Quartier de Charonne** (*štvrť Charonne*) je 80. štvrť v Paríži, ktorá je súčasťou 20. obvodu. 

Má rozlohu 209,1 ha a ohraničujú ju ulice Cours de Vincennes na juhu, Boulevard de Charonne na západe, Rue de Bagnolet na severe a Boulevard périphérique na východe.

## Dejiny
Štvrť bola pomenovaná podľa starej dediny, ktorá bola v roku 1860 pripojená k Parížu. Stred bývalej dediny sa nachádzal na križovatke dnešných ulíc *Rue Saint-Blaise* a *Rue de Bagnolet* pri kostole Saint-Germain de Charonne na severnej hranici súčasnej štvrte Charonne.

## Vývoj počtu obyvateľov

## Externé odkazy
* Štatistika o 20. parížskom obvode (formát pdf)

## Zdroj

Kategória:20. obvod (Paríž)
Kategória:Parížske administratívne štvrte
Čierna vdova

**Čierna vdova** môže byť:
* v biológii (neformálne alebo staršie):
** druh *Latrodectus mactans* (po slovensky označovaný napríklad názvami snovačka [alebo pradiarka alebo spriadačka] jedovatá či snovačka americká), pozri snovačka jedovatá
** druh *Latrodectus mactans* a niektoré podobné druhy z toho istého rodu (staršie často považované za súčasť druhu *Latrodectus mactans*), najmä *Latrodectus hesperus* (snovačka kalifornská/pradiarska kalifornská), *Latrodectus variolus* (snovačka severoamerická/pradiarka severoamerická) a *Latrodectus tredecimguttatus* ([snovačka [alebo pradiarka alebo spriadačka] jedovatá](https://sk.wikipedia.org/wiki/snova%C4%8Dka_jedovat%C3%A1)/snovačka európska/malmiňata trinásťbodková)
** celý rod *Latrodectus* (jeho slovenský názov je v závislosti od autora: snovačka, pradiarka, spriadačka alebo malmiňata), pozri Latrodectus
* prenesene: žena, ktorá zavraždila svojho partnera
* v astronómii: prezývka pulzaru PSR B1957+20
* film:
** Čierna vdova (film z roku 1987)
** Čierna vdova (film z roku 1993)
** Čierna vdova (film z roku 2008)
* román Jany Pronskej, pozri Čierna vdova (román)

## Pozri aj
* Northrop P-61 Black Widow
Rive droite

thumb|upright=1.4|Seina delí Paríž na dve nerovnaké časti

**Rive droite** (francúzsky *Pravý breh*) je označenie prevažne severnej časti mesta Paríž nachádzajúcej sa na pravom brehu rieky Seiny.

Na rozdiel od ľavého brehu, kde sa nachádza veľa škôl v Latinskej štvrti, a ktorá má preto intelektuálny charakter, je pravý breh známy viac pre svoj obchod a financie. Ležia tu napr. obchodné štvrte Quartier des Halles a *Le Sentier* alebo Palais Brongniart, tradičné sídlo Parížskej burzy.

## Rozdelenia mesta
Na pravom brehu ležia nasledujúce parížske obvody:
* 1. obvod (len západná časť ostrova Cité)
* 2. obvod
* 3. obvod
* 4. obvod (okrem ostrovov Cité a Sv. Ľudovíta)
* 8. obvod
* 9. obvod
* 10. obvod
* 11. obvod
* 12. obvod
* 16. obvod
* 17. obvod
* 18. obvod
* 19. obvod
* 20. obvod

## Pozri aj
* Rive gauche

## Zdroj

 

Kategória:1. obvod (Paríž)
Kategória:2. obvod (Paríž)
Kategória:3. obvod (Paríž)
Kategória:4. obvod (Paríž)
Kategória:8. obvod (Paríž)
Kategória:9. obvod (Paríž)
Kategória:10. obvod (Paríž)
Kategória:11. obvod (Paríž)
Kategória:12. obvod (Paríž)
Kategória:16. obvod (Paríž)
Kategória:17. obvod (Paríž)
Kategória:18. obvod (Paríž)
Kategória:19. obvod (Paríž)
Kategória:20. obvod (Paríž)
Rive gauche

thumb|upright=1.4|Seina delí Paríž na dve nerovnaké časti

**Rive gauche** (francúzsky *Ľavý breh*) je označenie južnej časti mesta Paríž nachádzajúcej sa na ľavom brehu rieky Seiny.

Na rozdiel od pravého brehu, ktorý je známy pre svoj obchod a financie, sa na ľavom brehu nachádza veľa škôl, najmä v Latinskej štvrti a spolu so štvrťou Montparnasse bol v 1. polovici 20. storočia sídlom veľa umelcov a intelektuálov. Týmto označením sa inšpiroval i módny návrhár Yves Saint Laurent, ktorý tu sídlil a preto pomenoval sieť svojich butikov *Yves Saint-Laurent Rive Gauche*.

## Rozdelenie mesta
Na ľavom brehu ležia nasledujúce parížske obvody:
* 5. obvod
* 6. obvod
* 7. obvod
* 13. obvod
* 14. obvod
* 15. obvod (okrem ostrova des Cygnes)

## Pozri aj
* Rive droite

## Zdroj

Kategória:Geografia Paríža
Kategória:5. obvod (Paríž)
Kategória:6. obvod (Paríž)
Kategória:7. obvod (Paríž)
Kategória:13. obvod (Paríž)
Kategória:14. obvod (Paríž)
Kategória:15. obvod (Paríž)
Miestny názov

**Miestny názov** alebo **miestne meno** môže byť:
*toponymum
*ojkonymum
*názov používaný v danom mieste či oblasti
Dolní Světlé Hory

**Dolní Světlé Hory** () je zaniknutá osada v okrese Prachatice, 5,5 km západne od obce Strážný pri hraniciach s Nemeckom. Nachádzala sa v nadmorskej výške 920 m, nad údolím Kotelního potoka (Kesselbach), na juhovýchodných svahoch hory Geissberg (1018 m), ktorej vrchol leží už za štátnou hranicou v Nemecku. 
 
## Dejiny
Najstaršia zmienka o osade pochádza z roku 1760. Prvými osadníkmi boli drevorubači, pre ktorých nechal knieža Schwarzenberg postaviť zrubové domy. Názov obce bol odvodený od tunajších listnatých, prevažne bukových lesov. 
vľavo|náhľad|Dolní Světlé Hory v roku 1911
Okolo roku 1814 tu našli dočasné útočisko Židia vyhnaní z  juhočeského vnútrozemia. Ich obživou bola výroba potaše pre okolité sklárne a tiež pretavovali starú vojnovú výzbroj, ktorú tu vo väčšom množstve nachádzali. Neskôr sa židia presídlili do Čkyně, Zdíkova, Vlachova Březí. 

V roku 1910 tam stálo 30 domov, v ktorých žilo 189 obyvateľov (187 nemeckej národnosti). Bol tam hostinec U Loise (v mieste vedľa bývalej chalupy rastie tuja západná *Thuja occidentalis*) a stávala tam murovaná kaplnka.

## Súčasnosť
Po vzniku hraničného pásma boli Dolní Světlé Hory, rovnako ako susedné Stodůlky a Horní Světlé Hory, zrovnané so zemou. Osadu v súčasnosti pripomínajú iba bývalé pastviny a kamenné múriky.

## Externé odkazy
Dolní Světlé Hory na webe „Zaniklé obce“

## Zdroj

Kategória:Dediny okresu Prachatice
Kategória:Zaniknuté sídla v Česku
Andenne

**Andenne** je mesto vo Valónskom regióne v provincii Namursko. 

## Obyvateľstvo
Mesto má približne 25 131 obyvateľov (2010).

## Mestské časti
Od 1. januára 1977 mesto Andenne pozostáva z týchto častí (bývalých obcí):
*Andenne
*Bonneville
*Coutisse
*Landenne
*Maizeret
*Namêche
*Sclayn
*Seilles
*Thon-Samson
*Vezin

## Referencie


## Iné projekty

## Externé odkazy
* Oficiálna stránka

Kategória:Mestá v Belgicku
Kategória:Sídla na Máse
Theopompos

**Theopompos** môže byť:
* spartský kráľ z rodu Eurypontovcov, pozri Theopompos (Sparta)
* staroveký grécky historik a rečník z Chiosu, pozri Theopompos z Chiosu
* olympijský víťaz v päťboji v rokoch 484 a 480 pred Kr., pozri Theopompos (syn Damareta)
* olympijský víťaz v zápasení v rokoch 440 a 436 pred Kr., pozri Theopompos (syn Theopompa)
* olympijský víťaz behu na jedno stadion v roku 436 pred Kr., pozri Theopompos z Tesálie
Walcourt

**Walcourt** je mesto vo Valónskom regióne v provincii Namursko.

## Obyvateľstvo
Mesto má približne 17 951 obyvateľov (2010). 

## Mestské časti
Od 1. januára 1977  pozostáva z týchto častí (bývalých obcí):
* Walcourt
* Berzée
* Castillon
* Chastrès
* Clermont
* Fontenelle
* Fraire
* Gourdinne
* Laneffe
* Pry
* Rognée
* Somzée
* Tarcienne
* Thy-le-Château
* Vogenée
* Yves-Gomezée

## Partneri
*  Ratzeburg, Nemecko

## Referencie


## Iné projekty

## Externé odkazy
* Oficiálne stránky mesta

Kategória:Mestá v Belgicku
Rochefort

**Rochefort** môže byť:

* Belgicko:
** mesto v Belgicku, pozri Rochefort (Belgicko)
** belgické pivo, pozri Rochefort (pivo)
** belgický syr, pozri Rochefort (syr)

* Francúzsko:
** mesto vo Francúzsku, pozri Rochefort  (Charente-Maritime) 
** obec vo Francúzsku, pozri Rochefort (Savoie)
** obvod vo Francúzsku, pozri Rochefort (obvod)
** Rochefort-sur-Brévon
** Rochefort-du-Gard
** Rochefort-en-Terre
** Rochefort-en-Valdaine
** Rochefort-en-Yvelines
** Rochefort-Montagne
** Rochefort-Samson
** Rochefort-sur-la-Côte
** Rochefort-sur-Loire
** Rochefort-sur-Nenon

* Švajčiarsko:
** obec vo Švajčiarsku, pozri Rochefort (Neuchâtel)
Via Salaria

thumb|Mapa najvýznamnejších rímskych ciest. Via Salaria je šedá.
**Via Salaria** je antická soľná cesta (odtiaľ aj názov), ktorá spájala severnú a strednú Itáliu cez Latium, kde leží Rím. Jej dĺžka bola 242 kilometrov.

V čase vlády Etruskov zaistila Rímu faktický soľný monopol a bola zdrojom bohatstva. Jej prerušenie počas konfliktov znamenalo veľké straty a problémy. Niektorí historici považujú práve trasovanie Vie Salaria za prvotný podnet pre založenie Ríma.

Via Salaria viedla z Ríma do mesta Castrum Truentinum na pobreží Jadranského mora. V súčasnosti sú z nej zachované iba kratšie úseky a zvyšky mostov, napr. Ponte del Gran Caso, Ponte della Scutella, Ponte d’Arli, Ponte di Quintodecimo, Ponte Romano (Acquasanta), Ponte Salario a Ponte Sambuco. V jej trase dnes vedie diaľnica SS4.

## Externé odkazy
*La via consolare Salaria (tal.)  

Kategória:Rímske cesty
Via Aurelia

thumb|Mapa najvýznamnejších rímskych ciest. Via Aurelia je žltá.

**Via Aurelia** je rímska cesta, ktorá spájala Rím s mestami Cosa a Pisae (dnešná Pisa). Jej dĺžka bola 336 kilometrov.

Pre fungovanie a expanziu Ríma životne dôležitú cestu vybudoval okolo roku 241 pred Kr. konzul Gaius Aurelius Cotta, po ktorom dostala i meno. Skúsenosti s budovaním ciest mal z pôsobenia na Sicílii, kde budoval vojenské komunikácie počas Púnskej vojny. 

## Priebeh
Via Aurelia dopĺňala už existujúcu sieť rímskych ciest a mala rovnako ako ostatné šírku 15 stôp a míľnikmi značené vzdialenosti. V Ríme prechádzala mostom Pons Aemilius a po vybudovaní hradieb opúšťala mesto v smere na západ bránou Porta Aurelia. Pokračovala k mestu *Alsium* a pobrežím k dôležitej vojenskej základni *Cosa*. Vlastná Via Aurelia končila v strategicky dôležitom prístave *Pisae*, odkiaľ ríša podnikala výpravy proti Kartágu a Galii. 

V roku 109 pred Kr. bola cesta predĺžená zhruba o 200 míľ úsekom zvaným *Via Aemilia Scaura*, postaveným M. Aemiliusom Scaurusom. Cesta tak spájala Rím s mestami Dertona, Placentia, Cremona, Aquilea a *Genua* (Janov). 

Súčasná diaľnica SS1 vedená v trase starej cesty je i dnes známa ako La Via Aurelia.

## Zdroj
* 

Kategória:Rímske cesty
Knížecí Pláně

**Knížecí Pláně** () je bývalá obec na Šumave.  Miesto sa nachádza v Národnom parku Šumava na holej planine v nadmorskej výške 1021 metrov. Administratívne spadá pod obec Borová Lada.

## Dejiny
[thumb|left|Fürstenhut podľa [Antonín Lewý|A. Lewého (1845-1897)]]
Obec v roku 1792 založil knieža Schwarzenberg.  Žili tam prevažne Nemci. Obec mala vo svojej najlepšej dobe približne 60 domov a 700 obyvateľov. Bývala tam hájovňa, píla, hostinec, mlyn, škola a stanovište pohraničnej stráže.  V roku 1864 bol v obci postavený kostol Svätého Jána Krstiteľa, neskôr tam bola i fara. Od roku 1902 tam bol obecný úrad a od roku 1913 mala obec i poštu. Po II. svetovej vojne boli tamojší Nemci vysídlení a čoskoro na to, po roku 1950 obec zanikla. Kostol s cintorínom vydržal až do konca 60. rokov, kdy ho nechala odstreliť Československá ľudová armáda, bol zlikvidovaný aj s cintorínom.

## Súčasnosť
V súčasnej dobe z obce nezostalo nič než cintorín, ktorý bol v roku 1992 zo zvyškov náhrobných kameňov starostlivo obnovený a oplotený bývalými miestnymi nemeckými obyvateľmi. Na mieste kostola bol vztýčený 13m vysoký drevený kríž, ktorý bol po víchrici v januári 2007 nahradený menším. Novo tam bola postavená farma s chovom ovcí a dobytka, v ktorej je reštaurácia Hájenka a ubytovanie v súkromí.

## Okolie a zaujímavosti
* Križovatka turistických značených trás do Bučiny, Borovej Lady, Horní Vltavice a Strážného
* Výhľad na Luzný, do vnútornej Šumavy a za jasného počasia i na Alpy (Dachstein)
* nádrže na plavenie dreva: nádrž U Tokaniště, Polecká nádrž, Žďárecké jezírko
* rašeliniská: Buková slať, Knížecí slať, Žďárecká slať
* cez Knížecí Pláně prechádza hlavné európske rozvodie. Červený potok južne od osady tečie do Čierneho mora, zatiaľ, čo Malá Vltava na severe tečie do Severného mora.

## Iné projekty

## Externé odkazy
* Reštaurácia Hájenka
* Knížecí Pláně na webe "Zaniklé obce"

## Zdroj

Kategória:Šumava
Kategória:Zaniknuté obce v Česku
Kategória:Borová Lada
Kategória:Sídla v okrese Prachatice
Assesse

**Assesse** je obec vo Valónskom regióne v provincii Namursko.

## Obyvateľstvo
Obec má približne 6 546 obyvateľov (2010).

## Časti obce
Od 1. januára 1977 Assesse pozostáva z týchto častí (bývalých obcí):
* Assesse
* Courrière
* Crupet
* Florée
* Maillen
* Sart-Bernard
* Sorinne-la-Longue

## Referencie


## Iné projekty

## Externé odkazy
* Oficiálna stránka

Kategória:Obce v Namursku
Svätý Martin so žobrákom

**Svätý Martin so žobrákom** je názov súsošia vytvoreného rakúskym barokovým sochárom Georgom Raphaelom Donnerom okolo roku 1734.

Umelecká tvorba Georga Raphaela Donnera je na jedno desaťročie (od roku 1729) pevne spätá s Bratislavou, kde vytvoril rad nádherných umeleckých diel. Vo veľkej miere jeho tvorba smerovala pre potreby cirkvi, ktorá, v osobe arcibiskupa Imricha Esterházyho, bola donátorom jeho prác. Výsledkom jeho umeleckého pobytu vo vtedajšom hlavnom meste Uhorska boli diela, patriace k najvýznamnejším sochárskym výtvorom prvej polovice 18. storočia na Slovensku.

Pravdepodobne vrcholným Donnerovým dielom vytvoreným v tomto čase v Bratislave je jazdecké olovené súsošie *Svätý Martin so žobrákom*. Vzniklo okolo roku 1734 a spolu s dvojicou adorujúcich anjelov (dnes v Maďarskej národnej galérii v Budapešti) pôvodne tvorilo hlavnú sochársku výzdobu barokového hlavného oltára (rovnako dielo G. R. Donnera) Dómu svätého Martina. Pri regotizácii katedrály v rokoch 1865 - 1877 však v súvislosti s odstránením barokového inventáru dómu (vrátane Donnerovho hlavného oltára) súsošie premiestnili. 

Umiestnili ho mimo chrámu, za svätyňou, kde sa však vplyvom nepriaznivých poveternostných podmienok po čase na ňom objavili trhliny. Na ochranu pred ďalším znehodnocovaním vztýčili okolo neho ochrannú presklenú schránku. Súčasne sa stupňovali tlaky na jeho opätovné vrátenie do dómu, resp. o premiestnení na iné, vhodnejšie miesto. Napokon zvíťazila (po nekonečných úvahách a jednaniach) myšlienka vrátenia súsošia opäť do chrámu. Keďže medzitým prebehol proces regotizácie a na mieste pôvodného Donnerovho oltára stál nový, neogotický, nebolo možné vrátiť dielo na pôvodné miesto. Po zvažovaní viacerých alternatív sa súsošie (po dôslednej oprave reštaurátormi Wilhelmom Sturmom a Wilhelmom von Martonom) na svoje terajšie miesto v závere pravej bočnej lode katedrály dostalo v decembri roku 1912.

Dielo predstavuje po ideovej stránke ústredný moment svätomartinskej legendy, kedy svätý Martin mečom prerezáva svoj plášť na dve polovice a jednu venuje nahému žobrákovi. Donner tento výjav dokonalou plastickosťou postáv (Martina, žobráka i koňa) doviedol do vrcholného realistického podania. 

Bratislavské dielo však svojím stvárnením vybočuje zo zaužívanej ikonografickej schémy 17. a 18. storočia, podľa ktorej zobrazovali svätého Martina v pancieri rímskeho vojaka, ako sa pred bránami Amiensu delí o svoj plášť so žobrákom. Donner svojho Martina prispôsobil miestnym reáliám a zobrazil ho v uniforme uhorského husára. Súčasne mu dal portrétne črty donátora, arcibiskupa Esterházyho. Tým príbeh z 1. storočia pred Kr. zaktualizoval a obe postavy stotožnil. Súsošie sa tak stalo oslavou dobročinnosti a milosrdenstva nielen svätého Martina ale aj Imricha Esterházyho.

## Zdroje
* J. Žáry a kol., *Dóm sv. Martina v Bratislave*, Tatran, Bratislava, 1990
* R. Bajzik, *Katedrála sv. Martina*, Rímskokatolícka cirkevná farnosť sv. Martina v  Bratislave, Bratislava, 2009

## Iné projekty

## Externé odkazy
* Polstoročie mimo dómu

Kategória:Pamiatky v Bratislave
Kategória:Barokové sochy
Kategória:Jazdecké sochy
Kategória:Sochy v Bratislave
Via Cassia

[náhľad|Červenou trasa Via Cassia, modrou [Via Aurelia a ružovou Via Clodia]]
náhľad|Zachovalý míľnik
**Via Cassia** je bývalá dôležitá rímska cesta, vedúca z Ríma vnútrozemím do Toskánska. Patrila medzi najdôležitejšie spojnice ríše, po ktorej prúdil tovar i armáda. Mala šírku 15 stôp a míľnikmi označené vzdialenosti.

## Trasa
Vytýčiť presnú trasu cesty dnes už nie je možné, hoci ešte v stredoveku patrila medzi najzachovalejšie a stále používané. Na mnohých úsekoch materiál z nej použili miestni obyvatelia na stavbu svojich obydlí, čo komplikuje jej presné trasovanie. 

Podľa dostupných zdrojov a poznatkov spájala mestá Baccanae, Sutrium, Vulsinii, Clusium, Arretium, Florentia (Florencia), Pistoria a Luca a v meste *Luna* sa spájala s Via Aurelia.

## Súčasnosť
Na časti Via Cassia (po Florenciu) vedie v súčasnosti dôležitá diaľnica SS2, spájajúca centrálnu a severnú časť Talianska.

## Iné projekty

## Zdroj

Kategória:Rímske cesty
Hohenau (Bavorsko)

**Hohenau** je obec v nemeckej spolkovej krajine Bavorsko v dolnobavorskom okrese Freyung-Grafenau  v prírodnej rezervácii Bavorský les.  

## Časti obce
Obec je administratívnym centrom nasledujúcich častí:

* Adelsberg
* Bierhütte
* Buchberg
* Bucheck
* Eppenberg
* Glashütte
* Haag
* Haslach
* Hohenau
* Hötzelsberg
* Hundswinkel
* Kapfham

* Kirchl
* Kramersbrunn
* Neuraimundsreut
* Oberkashof
* Raimundsreut
* Sägmühle
* Saldenau
* Saulorn
* Schönbrunn a. Lusen
* Schönbrunnerhäuser
* Unterkashof
* Weidhütte

Kategória:Obce v Bavorsku
2011 v doprave

Tento článok obsahuje výpis významných udalostí v **[[doprava|doprave]]** v roku 2011.

## Železničná doprava
* 29. január – pri zrážke osobného a nákladného vlaku v Sasku-Anhaltsku zahynulo 10 osôb.

## Letecká doprava
* 9. január – pri pristávaní na letisku Urmia v Iráne sa zrútil Boeing 727. Zahynulo 77 osôb.
* 11. január – prvý testovací let Chengdu J-20, čínskeho stíhacieho lietadla, využívajúceho technológiu stealth.

## Iné projekty

Doprava
Via Flaminia

thumb|Mapa najvýznamnejších rímskych ciest. Via Flaminia vyznačená fialovou farbou
thumb|Trasa Via Flaminia
**Via Flaminia** je rímska cesta, ktorá spájala Rím s pobrežím Jadranského mora a mestom
Arimina (dnešné Rimini). Jej dĺžka bola 283, neskôr až 328 kilometrov.

Pre fungovanie a expanziu Ríma životne dôležitú zásobovaciu cestu vybudoval okolo roku 220 pred Kr. konzul Gaio Flaminio Nepote. Po ceste, vedúcej horským terénom Apenín sa do centra Rímskej ríše dovážalo obilie, splavované po Páde až do prístavov na severe krajiny. 

V trase Via Flaminia dnes vedie diaľnica SS3, no pri cestách na sever sa viac využíva kratšia cesta SS2, vedená v trase starej cesty Via Cassia na Florenciu.

## Pozri aj
* Via Aurelia
* Via Cassia
* Via Salaria
* Via Appia

## Iné projekty

Kategória:Rímske cesty